**รายงานผลการดำเนินงานตามนโยบายรัฐบาลและการสั่งการของนายกรัฐมนตรี**

**พลเอก ประยุทธ์ จันทร์โอชา นายกรัฐมนตรี**

**กระทรวงแรงงาน**

**ระหว่างวันที่ ๑ – ๓๑ ตุลาคม ๒๕๕๗**

| **ลำดับ** | **นโยบายรัฐบาล/****การสั่งการของนายกรัฐมนตรี** | **ความสอดคล้องกับรัฐธรรมนูญแห่งราชอาณาจักรไทยหรือแผนพัฒนาฯ ฉบับที่ 11** | **มติคณะรัฐมนตรี** | **การดำเนินการ** | **การใช้จ่ายงบประมาณ** | **ผู้รับผิดชอบ** |
| --- | --- | --- | --- | --- | --- | --- |
| **วันที่** | **สาระสำคัญ** | **แผนงาน/โครงการ/ผลการดำเนินการ** **รวมถึงปัญหาอุปสรรคในการดำเนินงานที่สำคัญ** |
| 1. | 1. การปกป้องและเชิดชูสถาบันพระมหากษัตริย์**ข้อสั่งการ นรม.** ให้ทุกหน่วยงานนำข้อมูลโครงการในพระราชดำริต่าง ๆ แนวคิดเกษตรทฤษฏีใหม่ ปรัชญาของเศรษฐกิจพอเพียง เป็นต้น เผยแพร่ต่อสาธารณชนในสื่อต่าง ๆ ทั้งภาษาไทยและภาษา อังกฤษโดยเฉพาะ ทางสื่อออนไลน์(7 ต.ค. 57) | **ยุทธศาสตร์**การพัฒนาคนสู่สังคมแห่งการเรียนรู้ตลอดชีวิตอย่างยั่งยืน |  |  |  กระทรวงแรงงานได้ดำเนินโครงการตามแผนงานเทิดทูน พิทักษ์ และรักษาสถาบันพระมหากษัตริย์ ภายใต้โครงการที่สำคัญ เช่น โครงการมหกรรมด้านแรงงานเฉลิมพระเกียรติ โครงการมหกรรมสร้างงาน สร้างอาชีพเฉลิมพระเกียรติ และโครงการฝึกอบรมฝีมือแรงงานตามโครงการอันเนื่องมาจากพระราชดำริ เป็นต้น ทั้งนี้อยู่ระหว่างดำเนินการ นอกจากนี้ กระทรวงแรงงานพร้อมด้วยหน่วยงานในสังกัดร่วมลงนามบันทึกความตกลงการดำเนินงานร่วมกันในการจัดกิจกรรมถวายพระพรออนไลน์ ระหว่าง สำนักงานใต้ร่มพระบารมี ในหลักสูตรเสาหลักเพื่อแผ่นดิน “เกียรติยศ” ใต้ร่มพระบารมีกับกระทรวงแรงงาน เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสเฉลิมพระชนมพรรษา โดยหลักการของหลักสูตรเสาหลักเพื่อแผ่นดิน ต้องการที่จะพัฒนาผู้นำที่เทิดทูน สถาบัน พระมหากษัตริย์ เสริมสร้างความเข้าใจและเข้าถึงอย่างลึกซึ้งในข้อเท็จจริง หลักการ และความสำเร็จของการบริหารตามรอยเบื้องพระยุคลบาท เสริมสร้างผู้นำที่บริหารงานตามแนวพระราชดำริของพระบาทสมเด็จพระเจ้าอยู่หัว ให้เป็นเสาหลักเพื่อแผ่นดินทั่วราชอาณาจักร เพื่อสันติสุขของประเทศ ซึ่งคาดว่าจะได้รับความร่วมมือจากราษฎรผู้จงรักภักดีเข้าร่วมโครงการ 9,999,999 รายชื่อ โดยสามารถร่วมลงนามถวายพระพรออนไลน์พระบาทสมเด็จพระเจ้าอยู่หัว ได้ที่เว็บไซต์http://king.labour.go.th/ |  | ทุกหน่วยงานในสังกัดกระทรวงแรงงาน |
| 2. | 2.การรักษาความมั่นคงของรัฐและการต่างประเทศ2.1 การเตรียมความพร้อมสู่ประชาคมการเมืองและความมั่นคงอาเซียน………. กำหนดให้ปัญหายาเสพติด......เป็นปัญหาเฉพาะหน้าที่ต้องได้รับการป้องกันและแก้ไข | - |  |  |  กระทรวงแรงงานได้ดำเนินโครงการ/กิจกรรมในการป้องกัน ปราบปราม และบำบัดรักษาผู้ติดยาเสพติด ซึ่งได้ดำเนินการสนับสนุนส่งเสริมให้สถานประกอบกิจการมีระบบการจัดการป้องกันและแก้ไขปัญหายาเสพติด เพื่อสร้างความรู้ ความเข้าใจเกี่ยวกับการป้องกันและแก้ไขปัญหายาเสพติด โดยรณรงค์ ประชาสัมพันธ์ ให้ความรู้เกี่ยวกับการป้องกัน และแก้ไขปัญหายาเสพติดในสถานประกอบกิจการ แก่นายจ้างและลูกจ้าง เกี่ยวกับความสำคัญของปัญหายาเสพติด เพื่อสร้างความตระหนักและเจตคติที่ดีในการป้องกันและแก้ไขปัญหายาเสพติด รวมถึงสนับสนุนและพัฒนาสถานประกอบกิจการเข้าสู่ระบบการจัดการด้านยาเสพติดในสถานประกอบกิจการตามข้อกำหนดมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) เพื่อให้การป้องกันและแก้ไขปัญหายาเสพติดในสถานประกอบกิจการเป็นไปในแนวทางเดียวกันและสามารถธำรงรักษาระบบการจัดการด้านยาเสพติดในสถานประกอบกิจการให้เป็นไปอย่างต่อเนื่อง ตลอดจนเสริมสร้างองค์ความรู้แก่บุคลากรและเจ้าหน้าที่ เพื่อให้สามารถนำไปส่งเสริมให้สถานประกอบกิจการ สามารถจัดทำระบบการจัดการด้านยาเสพติดในสถานประกอบกิจการต่อไป มีสถานประกอบกิจการที่ได้รับการรณรงค์ ประชาสัมพันธ์ในการจัดทำระบบมาตรฐานการป้องกันและแก้ไขปัญหายาเสพติด จำนวน 1,227 แห่ง มีลูกจ้างรวมจำนวน 113,076 คน รวมถึงเข้าตรวจสถานประกอบกิจการเพื่อให้เกิดการธำรงรักษาระบบมาตรฐานการป้องกันและแก้ไขปัญหายาเสพติด จำนวน 26 แห่ง |  | กรมสวัสดิการและคุ้มครองแรงงาน |
|  | 2.2 เร่งแก้ไขปัญหาการใช้ความรุนแรงในจังหวัดชายแดนภาคใต้ | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการแก้ไขปัญหาและพัฒนาจังหวัดชายแดนภาคใต้เพื่อให้ประชาชนวัยแรงงานในพื้นที่จังหวัดชายแดนภาคใต้มีอาชีพและ/หรือรายได้เพิ่มขึ้น โดยให้บัณฑิตแรงงานเป็นสื่อกลางในการขับเคลื่อนนโยบายรัฐบาลและนำภารกิจของกระทรวงแรงงานไปสู่ประชาชนในพื้นที่ มีส่วนช่วยเพิ่มประสิทธิภาพการให้บริการด้านแรงงานในจังหวัดชายแดนภาคใต้ รวมถึงเพื่อให้ศูนย์แรงงานประจำอำเภอเป็นศูนย์ประสานงานกลางของบัณฑิตแรงงานประจำตำบล ตลอดจนเป็นศูนย์กลางข้อมูลด้านแรงงานระดับอำเภอ ทั้งนี้ บัณฑิตแรงงาน จำนวน 380 คน ได้ให้บริการด้านแรงงานในพื้นที่/ชุมชน แก่ประชาชน จำนวน 2,157 ราย ประกอบด้วยการให้บริการด้านการจัดหางาน จำนวน 319 คน ด้านการฝึกอาชีพ/พัฒนาทักษะ จำนวน 1,330 คน และด้านสิทธิประโยชน์ประกันสังคม จำนวน 508 คน |  | สำนักงานปลัด กระทรวงแรงงาน |
| 3. | 3. การลดความเหลื่อมล้ำของสังคม และการสร้างโอกาสการเข้าถึงบริการของรัฐ3.1 เร่งสร้างโอกาส อาชีพ และรายได้ที่มั่นคงแก่ผู้ที่เข้าสู่ตลาดแรงงาน รวมทั้งสตรี ผู้ด้อยโอกาส และแรงงานข้ามชาติ ที่ถูกกฎหมาย | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการเพิ่มประสิทธิภาพการบริหารจัดการและคุ้มครองแรงงานเพื่อให้แรงงานทั้งในและนอกระบบได้รับการคุ้มครองตามกฎหมายแรงงานเพิ่มขึ้นได้ดำเนินการดังนี้ 1) การประสานการให้บริการด้านแรงงานในพื้นที่/ชุมชนทั่วประเทศ โดยอาสาสมัครแรงงาน เป็นสื่อกลางในการประชาสัมพันธ์เผยแพร่ข้อมูลข่าวสารด้านแรงงานให้กับประชาชนในพื้นที่ รวมทั้งเป็นผู้ประสานงานระหว่างประชาชนในพื้นที่ที่มีความต้องการ/มีปัญหาด้านแรงงานกับหน่วยงานในสังกัดกระทรวงแรงงาน ปัจจุบันมีอาสาสมัครแรงงานที่ได้รับค่าตอบแทน (600 บาท/เดือน) จำนวน ๗,๒๕๕ คน ประชาชนได้รับบริการด้านแรงงานผ่านเครือข่ายอาสาสมัครแรงงาน จำนวน 2,669 ราย ประกอบด้วยการให้บริการด้านจัดหางาน 251 คน ด้านฝึกอาชีพ/พัฒนาทักษะ 1,000 คน ด้านสวัสดิการและคุ้มครองแรงงาน 50 คน และด้านสิทธิประโยชน์ประกันสังคม 1,368 คน นอกจากนี้ยังมีอาสาสมัครแรงงานที่เป็นเครือข่ายอีกกว่า 12,326 คน 2) การประสานการให้บริการด้านแรงงาน โดยให้บริการทางสายด่วนกระทรวงแรงงาน หมายเลขโทรศัพท์ 1506 มีประชาชนใช้บริการ จำนวน 61,750 คน ประกอบด้วย ด้านการจัดหางาน 360 คน ด้านการคุ้มครองแรงงาน 936 คน ด้านประกันสังคม 60,269 คน และด้านอื่น ๆ 185 คน |  | สำนักงานปลัด กระทรวงแรงงาน |
|  |  |  |  |  | 3) โครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ ได้ดำเนินการเพื่อให้การช่วยเหลือประชาชนวัยแรงงานที่ถูกเลิกจ้าง ว่างงาน ขาดรายได้ในพื้นที่ที่ประสบภัยธรรมชาติและวิกฤติเศรษฐกิจ โดยการว่าจ้างให้ทำงานสาธารณะประโยชน์เพื่อให้มีรายได้ในการดำรงชีพแก่ตนเองและครอบครัวเป็นการชั่วคราว รวมถึงการฝึกพัฒนาทักษะในสาขาอาชีพต่าง ๆ ทั้งนี้ ได้จัดประชุมคณะทำงานฯ เมื่อวันจันทร์ที่ 13 ตุลาคม 2557 เพื่อพิจารณากำหนดแนวทางการจัดสรรงบประมาณในปีงบประมาณ 2558 ที่ประชุมเห็นชอบจัดสรรงบประมาณรอบแรกให้แก่จังหวัดในพื้นที่ประสบภัยน้ำท่วม และพื้นที่น้ำท่วมซ้ำซาก จำนวน 40 จังหวัด เป็นเงิน 55,112,000 บาท และจังหวัดที่ไม่ได้อยู่ในกลุ่มเป้าหมายที่มีความพร้อมดำเนินงาน จำนวน 7 จังหวัด เป็นเงิน 10,275,000 บาท  |  |  |
|  |  | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการเพื่อให้ประชาชนทุกกลุ่มได้รับบริการส่งเสริมการมีงานทำ มีผลการดำเนินงานดังนี้ **การให้บริการจัดหางานในประเทศ** 1) โครงการส่งเสริมการมีงานทำอย่างยั่งยืน โดยจัดกิจกรรมจัดหางาน ณ สำนักงาน การให้บริการจัดหางานแก่ผู้ประกันตนกรณีว่างงาน นัดพบแรงงานใหญ่/ย่อย กิจกรรมเคลื่อนย้ายแรงงานอย่างเป็นระบบ และกิจกรรมมีงานทำนำชุมชนเข้มแข็ง มีคนหางานมาใช้บริการจำนวน 68,730 คน 2) โครงการบริการจัดหางานแก่กลุ่มคนพิเศษ ประกอบด้วย ผู้พ้นโทษ นักเรียน/นักศึกษา คนพิการ และผู้สูงอายุ โดยการส่งเสริมการมีงานทำตามลักษณะของกลุ่มคนพิเศษ เป็นการกระตุ้นเตือนให้เห็นความสำคัญของการมีงานทำ มีกลุ่มคนพิเศษมาใช้บริการ จำนวน 509 คน **การให้บริการจัดหางานต่างประเทศ** ได้ดำเนินการพิจารณาคำขอการจัดส่งคนหางานและพาลูกจ้างไปทำงาน/ฝึกงานในต่างประเทศ จัดส่งคนหางานไปทำงานต่างประเทศโดยรัฐ และรับแจ้งการเดินทางด้วยตนเองและเดินทางกลับไปทำงานต่างประเทศ (Re - entry) เพื่อให้ประชาชนได้รับบริการจัดหางานในต่างประเทศ และผู้ลงทะเบียนแจ้งความประสงค์จะเดินทางไปทำงานต่างประเทศ ได้รับอนุมัติให้เดินทางไปทำงานต่างประเทศตามพระราชบัญญัติจัดหางานและคุ้มครองคนหางาน พ.ศ. 2528 ซึ่งมี 5 วิธี ได้แก่ (1) บริษัทจัดหางานจัดส่ง (2) กรมการจัดหางานจัดส่ง (รัฐจัดส่ง) (3) นายจ้างพาลูกจ้างไปทำงานต่างประเทศ (4) นายจ้างส่งลูกจ้างไปฝึกงานในต่างประเทศ และ (5) คนหางานเดินทางไปทำงานต่างประเทศด้วยตนเองและเดินทางกลับไปทำงานต่างประเทศ (Re - entry) มีผู้ประสงค์ไปทำงานต่างประเทศได้รับการส่งเสริมการมีงานทำ จำนวน 8,018 คน **การให้บริการแนะแนวอาชีพ**  1) การแนะแนวอาชีพก่อนเข้าสู่ตลาดแรงงาน โดยแนะแนวอาชีพให้แก่นักเรียน นักศึกษา ให้ความรู้เกี่ยวกับการเลือกศึกษาต่อหรือประกอบอาชีพ ข้อมูลด้านสถานการณ์ตลาดแรงงานในปัจจุบันและอนาคต รวมถึงกิจกรรมอื่นๆ เช่น การให้คำปรึกษาด้านอาชีพ การทดสอบความพร้อมทางอาชีพ จัดนิทรรศการ ส่งเสริมการประกอบอาชีพอิสระและการทดลองปฏิบัติ เป็นต้น มีนักเรียน/นักศึกษาได้รับการแนะแนวอาชีพ จำนวน 2,149 คน 2) การแนะแนวอาชีพเพื่อการมีงานทำให้แก่ผู้ประกันตนที่ว่างงานและประชาชนทั่วไป โดยให้ความรู้เกี่ยวกับข้อมูลข่าวสารตลาดแรงงาน การเตรียมตัวก่อนเข้าสู่ตลาดแรงงาน และการประกอบอาชีพอิสระ ทั้งนี้ มีผู้เข้ารับการแนะแนวอาชีพ จำนวน 24,701 คน **การให้บริการข้อมูลข่าวสารตลาดแรงงาน** 1) การพัฒนาและเผยแพร่ข้อมูลข่าวสารตลาดแรงงาน โดยการจัดเก็บและรวบรวมข้อมูลข่าวสารตลาดแรงงานให้เป็นระบบ ครบถ้วนและถูกต้องอย่างต่อเนื่อง รวมถึงการพัฒนาระบบการจัดเก็บข้อมูลข่าวสารตลาดแรงงานให้เป็นปัจจุบันและมีมาตรฐานเดียวกัน ได้จัดทำวารสาร ข่าวสารและสถานการณ์ตลาดแรงงานออกเผยแพร่ จำนวน 11,200 ฉบับ 2) กิจกรรมจัดทำทะเบียนกำลังแรงงาน โดยเน้นที่นักเรียนนักศึกษาที่จะสำเร็จการศึกษาและทหารกองประจำการ เพื่อเพิ่มโอกาสในการมีงานทำแก่ผู้สำเร็จการศึกษาใหม่ในแต่ละจังหวัด เป็นข้อมูลให้นายจ้าง/สถานประกอบกิจการในการคัดเลือกบุคคลเข้าทำงาน รวมถึงเป็นข้อมูลกำลังแรงงานของประเทศ ซึ่งจะนำไปใช้วิเคราะห์ วิจัยตลาดแรงงาน และสนับสนุนการวางแผน การดำเนินงานด้านแรงงานทั้งในปัจจุบันและอนาคต ตลอดจนใช้ในการวางแผนกำหนดนโยบายด้านแรงงานของหน่วยงานที่เกี่ยวข้อง ทั้งนี้ ได้จัดทำทะเบียนกำลังแรงงาน จำนวน 38,310 คน 3) การเผยแพร่ข้อมูลข่าวสารตลาดแรงงาน มีประชาชนได้รับข้อมูลข่าวสารด้านแรงงาน จำนวน 558,651 คน |  | กรมการจัดหางาน |
|  |  | **ยุทธศาสตร์**การพัฒนาคนสู่สังคมแห่งการเรียนรู้ตลอดชีวิตอย่างยั่งยืน |  |  |  กระทรวงแรงงานได้ดำเนินการเพื่อพัฒนาศักยภาพฝีมือแรงงานทั้งระบบให้สอดคล้องกับความต้องการของตลาดแรงงานและการประกอบอาชีพ มีผลการดำเนินงาน ดังนี้ 1) การพัฒนาฝีมือเพื่อเพิ่มโอกาสในการประกอบอาชีพ โดยการฝึกอบรมฝีมือแรงงาน เพิ่มเติมความรู้ ความสามารถในสาขาอาชีพอื่นที่นอกเหนือ จากอาชีพที่ปฏิบัติอยู่ตามปกติ หรืออาชีพเสริม หรือเปลี่ยนอาชีพใหม่ เพื่อให้แรงงานมีโอกาสในการประกอบอาชีพเพิ่มขึ้นหรือมีรายได้เพิ่มขึ้นและสามารถนำความรู้ที่ได้รับในสาขาอาชีพที่พัฒนามาใช้ประโยชน์สร้างรายได้ให้กับตนเองและครอบครัวได้ มีผู้เข้าร่วมฝึกอาชีพ จำนวน 116 คน |  | กรมพัฒนาฝีมือแรงงาน |
|  |  |  |  |  |  2) พัฒนา/ส่งเสริมการประกอบอาชีพอิสระ โดยการจัดฝึกอบรมอาชีพอิสระให้แก่ผู้สนใจทั่วไป เพื่อให้ผู้ที่ทำงานอยู่แล้ว หรือผู้ที่ว่างงานได้มีการพัฒนาตนเอง เป็นการเตรียมความพร้อมในการประกอบอาชีพเพื่อสร้างโอกาสให้แรงงานได้มีอาชีพใหม่ตามความถนัดและสนใจ มีผู้เข้าร่วมฝึกอบรมการประกอบอาชีพอิสระ จำนวน 60 คน 3) พัฒนาศักยภาพแรงงานเพื่อรองรับการจ่ายค่าจ้างมาตรฐานฝีมือแรงงาน โดยการฝึกอบรมกลุ่มเป้าหมายตามสาขาอาชีพในประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ (35 สาขาอาชีพ) เพื่อเตรียมความพร้อมให้แรงงานมีมาตรฐานฝีมือแรงงานเป็นไปตามเกณฑ์ประกาศอัตราค่าจ้างตามมาตรฐานฝีมือ รวมทั้งให้ผู้เข้าร่วมอบรมได้ทดสอบมาตรฐานฝีมือแรงงานแห่งชาติ ตามสาขาอาชีพที่เข้ารับการฝึกอบรม ทั้งนี้มีผู้เข้าร่วมฝึกอบรม จำนวน 33 คน |  |  |
|  | 3.3 พัฒนาระบบการคุ้มครองทางสังคม | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการให้แรงงานได้รับสิทธิประโยชน์ตามกฎหมายแรงงาน โดยการกำกับ ดูแล และสนับสนุนให้แรงงานมีความรู้ และได้รับการคุ้มครองตามกฎหมายคุ้มครองแรงงาน มีผลการดำเนินงาน ดังนี้ 1) ตรวจแรงงานในระบบ เพื่อให้นายจ้าง/สถานประกอบกิจการปฏิบัติตามกฎหมาย ลูกจ้างได้รับการคุ้มครองและได้รับสิทธิประโยชน์ตามที่กฎหมายกำหนด ซึ่งมุ่งเน้นการตรวจสอบ แรงงานเด็ก แรงงานต่างด้าว ในสถานประกอบกิจการตัดเย็บเสื้อผ้าสำเร็จรูป เครื่องนุ่งห่ม ประมงทะเลและที่เกี่ยวเนื่องกับอุตสาหกรรมแปรรูปอาหารทะเล รวมถึงสถานประกอบกิจการที่ไม่เคยผ่านการตรวจแรงงานภายในระยะเวลา 5 ปี สถานประกอบกิจการขนาดเล็กที่มีลูกจ้าง 1 - 49 คน ที่ไม่ผ่านการตรวจแรงงาน สถานประกอบกิจการรายใหม่ และสถานประกอบกิจการที่ปฏิบัติไม่ถูกต้องตามกฎหมายในปีที่ผ่านมา ทั้งนี้ จากการตรวจสถานประกอบกิจการ จำนวน 2,037 แห่ง มีลูกจ้าง จำนวน 80,009 คน พบว่ามีการปฏิบัติไม่ถูกต้อง จำนวน 244 แห่ง มีลูกจ้าง จำนวน 14,646 คน ซึ่งจะได้กำชับให้สถานประกอบกิจการปฏิบัติให้ถูกต้องต่อไป 2) ให้คำปรึกษา ชี้แจง แนะนำตอบปัญหาเกี่ยวกับสิทธิตามกฎหมายคุ้มครองแรงงาน แก่นายจ้าง ลูกจ้าง ประชาชนผู้สนใจทั่วไป หน่วยงานราชการ และผู้ที่เกี่ยวข้อง ผ่านช่องทางต่าง ๆ เช่น เดินทางมาสอบถามด้วยตนเอง และสอบถามทางโทรศัพท์ เป็นต้น มีผู้ขอรับการปรึกษาด้านแรงงาน จำนวน 11,030 คน |  | กรมสวัสดิการและคุ้มครองแรงงาน |
|  |  |  |  |  |  3) ตรวจแรงงานนอกระบบ โดยพนักงานตรวจแรงงานเข้าไปตรวจสอบภายในสถานที่ทำงานของลูกจ้างหรือผู้รับงานไปทำที่บ้าน รวมถึงแรงงานในงานเกษตรกรรม เพื่อให้ผู้จ้างงาน/นายจ้างปฏิบัติตามกฎหมาย และผู้รับงานไปทำที่บ้าน/ลูกจ้างได้รับสิทธิประโยชน์ตามกฎหมาย มีแรงงานนอกระบบได้รับการตรวจ จำนวน 1,509 คน 4) สนับสนุนเทคนิควิชาการด้านคุ้มครองแรงงานแก่แรงงานนอกระบบ โดยการประชาสัมพันธ์ รับคำร้องเรียน ให้คำปรึกษา แนะนำ และตอบปัญหาข้อกฎหมาย เพื่อให้ความรู้ ความเข้าใจในการคุ้มครองแรงงานแก่ นายจ้าง แรงงานนอกระบบ ประชาชนผู้สนใจ และผู้ที่เกี่ยวข้อง มีผู้สนใจขอรับคำปรึกษา จำนวน 8,094 คน 5) ส่งเสริมความรู้ด้านคุ้มครองแรงงานแก่แรงงานนอกระบบและผู้ที่เกี่ยวข้อง ได้แก่ นายจ้าง/แรงงานในภาคเกษตรกรรม ผู้จ้างงาน/ผู้รับงานไปทำที่บ้านและผู้ที่เกี่ยวข้อง โดยบูรณาการกับหน่วยงานภายนอก เช่น สำนักงานเกษตรอำเภอ สำนักงานพัฒนาชุมชนอำเภอ และองค์การบริหารส่วนตำบล เป็นต้น เพื่อส่งเสริมกลุ่มเป้าหมายให้มีความรู้ ความเข้าใจเกี่ยวกับพระราชบัญญัติคุ้มครองผู้รับงานไปทำที่บ้าน พ.ศ. 2553 กฎกระทรวงว่าด้วยการคุ้มครองแรงงานในงานเกษตรกรรม พ.ศ. 2547 และความรู้พื้นฐานเกี่ยวกับสุขอนามัยและความปลอดภัยในการทำงาน มีผู้เข้ารับการอบรม จำนวน 117 คน 6) รณรงค์เผยแพร่ความรู้ให้แก่แรงงานนอกระบบและผู้ที่เกี่ยวข้อง ได้แก่ผู้จ้างงาน/นายจ้าง ผู้รับงานไปทำที่บ้าน/แรงงานในงานเกษตรกรรม และประชาชนทั่วไป โดยจัดกิจกรรมต่าง ๆ เช่น บรรยายให้ความรู้ เผยแพร่สื่อประชาสัมพันธ์ ให้คำปรึกษา แนะนำข้อกฎหมายต่าง ๆ ที่เกี่ยวข้อง เพื่อให้กลุ่มเป้าหมายมีความรู้ ความเข้าใจเกี่ยวกับสิทธิหน้าที่ตามกฎกระทรวงว่าด้วยการคุ้มครองแรงงานในงานเกษตรกรรม พ.ศ. 2547 และพระราชบัญญัติคุ้มครองผู้รับงานไปทำที่บ้าน พ.ศ. 2553 เพื่อรณรงค์ต่อต้านการใช้แรงงานอย่างไม่เป็นธรรมในระดับหมู่บ้าน เป็นการกระตุ้นจิตสำนึกของชุมชนให้มีส่วนร่วมในการป้องกันและแก้ไขปัญหาการใช้แรงงานที่ไม่ถูกต้องหรือถูกเอารัดเอาเปรียบ มีผู้ได้รับความรู้ จำนวน 11,286 คน 7) รณรงค์เผยแพร่ความรู้เรื่องการใช้แรงงานเด็กให้แก่นายจ้าง ลูกจ้าง แรงงานเด็ก บิดา มารดา ผู้ปกครอง นักเรียน นักศึกษาและประชาชนทั่วไป โดยจัดกิจกรรมต่าง ๆ เช่น การบรรยาย จัดนิทรรศการ ฉายวีดีทัศน์ จัดบอร์ดประชาสัมพันธ์ และแจกเอกสารแผ่นพับ เป็นต้น เพื่อส่งเสริมความรู้ ความเข้าใจเกี่ยวกับการใช้แรงงานเด็กที่ถูกต้องตามกฎหมายคุ้มครองแรงงาน รวมทั้งรณรงค์ต่อต้านการใช้แรงงานเด็กในรูปแบบที่เลวร้าย มีผู้สนใจเข้ารับฟังการบรรยายเพื่อประชาสัมพันธ์ จำนวน 10,038 คน |  |  |
|  |  | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการกำกับ ดูแล และสนับสนุนให้แรงงานมีความปลอดภัย และสุขภาพอนามัยที่ดีในการทำงาน มีผลการดำเนินงาน ดังนี้ 1) ตรวจและกำกับสถานประกอบกิจการ/หน่วยงานรัฐวิสาหกิจให้ปฏิบัติตามมาตรฐานกฎหมายความปลอดภัย อาชีวอนามัย และสภาพแวดล้อมในการทำงานขั้นพื้นฐาน โดยเข้าตรวจสอบสถานประกอบกิจการ/หน่วยงานรัฐวิสาหกิจ ที่มีลูกจ้างตั้งแต่ 10 - 49 คน และมีสถิติการประสบอันตรายสูง หรือเป็นสถานประกอบกิจการกลุ่มเสี่ยง เพื่อให้สถานประกอบกิจการ/หน่วยงานรัฐวิสาหกิจตามกลุ่มเป้าหมาย มีการปฏิบัติให้สอดคล้องตามมาตรฐานกฎหมายความปลอดภัย อาชีวอนามัยและสภาพแวดล้อมในการทำงาน โดยเจ้าหน้าที่ได้เข้าไปตรวจสอบสถานประกอบกิจการ/หน่วยงานรัฐวิสาหกิจ จำนวน 750 แห่ง มีลูกจ้าง จำนวน 44,045 คน 2) ตรวจและกำกับสถานประกอบกิจการ/หน่วยงานรัฐวิสาหกิจให้ปฏิบัติตามมาตรฐานกฎหมายความปลอดภัย อาชีวอนามัย และสภาพแวดล้อมในการทำงานชั้นเทคนิควิชาการโดยการเข้าตรวจสถานประกอบกิจการ/หน่วยงานรัฐวิสาหกิจเพื่อให้เกิดการปฏิบัติให้สอดคล้องตามมาตรฐานกฎหมายความปลอดภัย อาชีว อนามัยและสภาพแวดล้อมในการทำงานทั้งนี้ ได้เข้าตรวจสอบสถานประกอบกิจการ/หน่วยงานรัฐวิสาหกิจจำนวน 120 แห่ง มีลูกจ้าง จำนวน 6,036 คน 3) เร่งรัดลดอุบัติเหตุจากการทำงานในสถานประกอบกิจการ โดยการจัดอบรมให้ความรู้แก่สถานประกอบกิจการขนาดเล็ก และมีสถิติการประสบอันตรายเนื่องจากการทำงานสูง เพื่อให้สถานประกอบกิจการมีการดำเนินการให้ถูกต้องตามกฎหมายความปลอดภัย อาชีวอนามัยและสภาพแวดล้อมในการทำงาน ตลอดจนปรับปรุงสภาพแวดล้อมในการทำงานเพื่อลดสถิติการประสบอันตรายเนื่องมาจากการทำงาน มีสถานประกอบกิจการได้รับความรู้ จำนวน 9 แห่ง มีลูกจ้าง จำนวน 465 คน |  | กรมสวัสดิการและคุ้มครองแรงงาน |
|  |  | **ยุทธศาสตร์**การสร้างความเป็นธรรมในสังคม |  |  |  กระทรวงแรงงานได้ดำเนินการเพื่อส่งเสริมและสนับสนุนให้แรงงานได้รับความเป็นธรรมและเกิดความสมานฉันท์ในวงการแรงงาน มีผลการดำเนินการ ดังนี้  1) รณรงค์ส่งเสริมให้สถานประกอบกิจการและรัฐวิสาหกิจมีการบริหารแรงงานสัมพันธ์ด้วยระบบทวิภาคี เน้นการทำงานในเชิงรุกด้วยการส่งเสริมให้ความรู้ คำปรึกษา แนะนำแก่นายจ้าง ลูกจ้างในสถานประกอบกิจการให้เกิดความร่วมมือในรูปแบบของทวิภาคี เพื่อทำหน้าที่ปรึกษาหารือร่วมกัน นำมาซึ่งความสัมพันธ์อันดีระหว่างนายจ้างกับลูกจ้าง ตลอดจนแก้ไขปัญหาความขัดแย้งที่อาจเกิดขึ้นภายในสถานประกอบกิจการให้ยุติลงได้ก่อนที่จะเกิดความรุนแรง ได้เข้าตรวจเยี่ยมสถานประกอบกิจการแล้ว จำนวน 801 แห่ง มีลูกจ้าง จำนวน 57,936 คน2) การกำกับ ดูแล และสนับสนุนให้สถานประกอบกิจการจัดสวัสดิการนอกเหนือกฎหมาย โดยการส่งเสริมสวัสดิการเพื่อแรงงาน ครอบครัว และสังคม โดยการให้ความรู้เกี่ยวกับสวัสดิการนอกเหนือกฎหมาย ซึ่งหมายถึง การให้บริการ การจัดกิจกรรมหรือประโยชน์อื่นใดนอกเหนือจากเงินเดือน/ค่าจ้าง เช่น การจัดให้มีโรงอาหาร หอพัก ห้องปฐมพยาบาล และห้องสุขา ที่เพียงพอเหมาะสม เพื่อให้คนในองค์กรได้รับความสะดวกสบายในการทำงาน มีความมั่นคงในอาชีพ เกิดความพึงพอใจในการทำงาน ครอบครัวมีความมั่นคง มีการพัฒนาศักยภาพของตนเอง เพื่อยกระดับคุณภาพชีวิตแรงงาน ครอบครัว และความมั่นคงของสังคม มีสถานประกอบกิจการได้รับการส่งเสริมความรู้ จำนวน 772 แห่ง มีลูกจ้าง จำนวน 36,902 คน3) การส่งเสริม สนับสนุนให้บุคลากรกรมและประชาชนเข้าใช้บริการระบบเทคโนโลยีสารสนเทศของกรม โดยให้บริการระบบสารสนเทศแก่บุคลากรกรมและประชาชนทั่วไป มีกลุ่มเป้าหมายเข้าใช้บริการ จำนวน 38,422 คน |  | กรมสวัสดิการและคุ้มครองแรงงาน |
|  |  | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการให้สถานประกอบกิจการมีความรู้ ความเข้าใจเกี่ยวกับมาตรฐานแรงงานไทย ความรับผิดชอบต่อสังคมด้านแรงงาน โดยการจัดโครงการส่งเสริมความรู้มาตรฐานแรงงานไทยและความรับผิดชอบต่อสังคมด้านแรงงาน (Corporate Social Responsibility : CSR) ประกอบด้วยการจัดประชุม ชี้แจง อบรม สัมมนา เผยแพร่ความรู้ให้แก่สถานประกอบกิจการและหน่วยงานที่เกี่ยวข้อง เพื่อให้ความรู้ ความเข้าใจและตระหนักถึงความสำคัญของการดำเนินธุรกิจด้วยความรับผิดชอบต่อสังคม (CSR) ในด้านแรงงานและระบบบริหารจัดการด้านแรงงาน มีสถานประกอบกิจการและหน่วยงานที่เกี่ยวข้องได้รับความรู้ จำนวน 534 แห่ง |  | กรมสวัสดิการและคุ้มครองแรงงาน |
|  |  | **ยุทธศาสตร์**การสร้างความเป็นธรรมในสังคม |  |  |  กระทรวงแรงงานได้ดำเนินการให้ลูกจ้างผู้ประกันตนได้รับความคุ้มครองจากการประกันสังคม มาตรา 33 มาตรา 39 และมาตรา 40 มีผลการดำเนินการ ดังนี้ 1) ให้ความคุ้มครองแก่ลูกจ้างผู้ประกันตนตามกฎหมายประกันสังคม (มาตรา 33 และมาตรา 39) มีผู้ขึ้นทะเบียนเป็นผู้ประกันตนตามกฎหมายประกันสังคม จำนวน 11.102 ล้านราย (ข้อมูล ณ เดือนตุลาคม 2557) ได้จัดบริการสิทธิประโยชน์แก่ผู้ประกันตนจากเหตุไม่เนื่องจากการทำงาน (กองทุนประกันสังคม) ได้จ่ายประโยชน์ทดแทนให้กับผู้ประกันตน จำนวน 3,607,235 ราย ในจำนวนนี้ประกอบด้วย (1) กรณีประสบอันตรายหรือเจ็บป่วย จำนวน 2,104,304 ราย (2) กรณีว่างงาน จำนวน 118,580 ราย (3) กรณีคลอดบุตร จำนวน 27,605 ราย (4) กรณีสงเคราะห์บุตร จำนวน 1,308,280 ราย (5) กรณีทุพพลภาพ จำนวน 9,635 ราย (6) กรณีชราภาพ จำนวน 37,043 ราย และ (7) กรณีตาย จำนวน 1,788 ราย 2) ให้ความคุ้มครองแก่ลูกจ้างผู้ประกันตนตามกฎหมายกองทุนเงินทดแทน สิทธิประโยชน์จากเหตุเนื่องจากการทำงาน (กองทุนเงินทดแทน) มีลูกจ้างที่ขึ้นทะเบียนตามกฎหมายเงินทดแทน จำนวน 9.094 ล้านราย (ข้อมูล ณ เดือนตุลาคม 2557) ได้จ่ายเงินทดแทนแก่ลูกจ้าง จำนวน 9,308 ราย ในจำนวนนี้ประกอบด้วย (1) กรณีลูกจ้างหยุดงานไม่เกิน 3 วัน จำนวน 6,653 ราย (2) กรณีลูกจ้างหยุดงานเกิน 3 วัน จำนวน 2,598 ราย (3) กรณีสูญเสียอวัยวะบางส่วน จำนวน 3 ราย และ (4) กรณีตาย จำนวน 54 ราย 3) การให้ความคุ้มครองแก่แรงงานนอกระบบจากการประกันสังคมมาตรา 40 เพื่อให้แรงงานนอกระบบมีหลักประกันความมั่นคงในชีวิตด้วยการประกันสังคมภาคสมัครใจมาตรา 40 แห่งพระราชบัญญัติประกันสังคม พ.ศ. 2533 ทั้งนี้ มีผู้ขึ้นทะเบียนเป็นผู้ประกันตนตามมาตรา 40 ณ เดือนตุลาคม 2557 จำนวน 1,955,699 คน ได้จ่ายประโยชน์ทดแทนให้กับผู้ประกันตนมาตรา 40 จำนวน 6,725 ราย ประกอบด้วย (1) กรณีเจ็บป่วย จำนวน 4,015 ราย (2) กรณีชราภาพ จำนวน 2,254 ราย (3) กรณีเสียชีวิต จำนวน 438 ราย และ (4) กรณีทุพพลภาพ จำนวน 18 ราย |  | สำนักงานประกันสังคม |
|  | 3.2 ป้องกันและแก้ไขปัญหาการค้ามนุษย์ | **ยุทธศาสตร์**การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม |  |  | กระทรวงแรงงานได้ดำเนินการป้องกันปัญหาการค้ามนุษย์ด้านแรงงาน ทั้งแรงงานไทยที่ไปทำงานต่างประเทศและแรงงานที่ทำงานภายในประเทศโดยการให้ความคุ้มครองคนหางานตามกฎหมายจัดหางานและคุ้มครองคนหางาน มีผลการดำเนินงานผ่านโครงการต่าง ๆ ดังนี้ 1) โครงการเครือข่ายชุมชนร่วมรณรงค์ป้องกันการหลอกลวงและลักลอบไปทำงานต่างประเทศโดยจัดประชุม/อบรมแก่ผู้นำชุมชน ผู้นำท้องถิ่น ผู้สนใจไปทำงานต่างประเทศ และผู้ถูกระงับการเดินทางเนื่องจากมีพฤติกรรมที่จะลักลอบไปทำงานต่างประเทศ เพื่อให้ได้รับทราบข้อมูลการไปทำงานต่างประเทศอย่างถูกวิธี ผลเสียและโทษของการลักลอบไปทำงานต่างประเทศ รวมถึงให้คำแนะนำช่วยเหลือในกรณีถูกหลอกลวงชักชวนให้ไปทำงานต่างประเทศ ทั้งยังเป็นการสร้างเครือข่ายชุมชนร่วมรณรงค์ป้องกันการหลอกลวงและลักลอบไปทำงานต่างประเทศ ตลอดจนเป็นการป้องกันปัญหาการค้ามนุษย์ด้านแรงงาน มีผู้เข้าร่วมประชุม/อบรม จำนวน 2,037 คน 2) โครงการเผยแพร่ความรู้เพื่อป้องกันการหลอกลวงคนหางาน ได้ประชาสัมพันธ์เคลื่อนที่ โดยใช้เอกสาร สื่อสิ่งพิมพ์ และสื่อต่าง ๆ เพื่อเผยแพร่ให้ความรู้ ความเข้าใจ เกี่ยวกับการทำงานอย่างถูกวิธีทั้งการทำงานในประเทศและต่างประเทศ เป็นการป้องกันไม่ให้คนหางานถูกหลอกลวงและเป็นเหยื่อของขบวนการค้ามนุษย์ มีผู้ได้รับข้อมูลข่าวสาร จำนวน 66,738 คน 3) โครงการเคาะประตูบ้านเพื่อป้องกันการหลอกลวงคนหางานไปทำงานต่างประเทศ โดยดำเนินการให้เจ้าหน้าที่ออกปฏิบัติงานในพื้นที่ที่มีการหลอกลวงสูง ได้แก่ ภาคเหนือและภาคตะวันออกเฉียงเหนือ เพื่อสร้างความรู้ ความเข้าใจในขั้นตอนและวิธีการเดินทางไปทำงานต่างประเทศอย่างถูกต้องตามกฎหมาย ป้องกันปัญหาการถูกหลอกลวง มิให้ตกเป็นเหยื่อของขบวนการค้ามนุษย์ เน้นการให้ความรู้ทางกฎหมายจัดหางานและคุ้มครองแรงงานและกฎหมายอื่น ๆ ที่เกี่ยวข้องแก่คนหางาน ประชาชน และผู้นำชุมชนในระดับพื้นที่ มีผู้ได้รับข้อมูลข่าวสาร จำนวน 195 คน 4) รับเรื่องร้องทุกข์จากคนหางานตามพระราชบัญญัติจัดหางานและคุ้มครองคนหางาน พ.ศ. 2528 เพื่อช่วยเหลือคนหางานและบรรเทาความเดือดร้อนของคนหางานจากการหางานทำ ซึ่งถูกสาย/นายหน้าจัดหางานหลอกลวง หรือถูกผู้ประกอบธุรกิจจัดหางานไม่ปฏิบัติตามพระราชบัญญัติจัดหางานและคุ้มครองคนหางานฯ สามารถช่วยเหลือคนหางานให้ได้รับเงินคืน จำนวน 48 คน 5) ร้องทุกข์กล่าวโทษและดำเนินคดีทางอาญากับผู้กระทำความผิดกฎหมายว่าด้วยการจัดหางานและคุ้มครองคนหางาน โดยร้องทุกข์กล่าวโทษและดำเนินคดีอาญากับผู้ที่ฝ่าฝืนพระราชบัญญัติจัดหางานและคุ้มครองคนหางาน พ.ศ. 2528 ทั้งนี้ ได้ร้องทุกข์กล่าวโทษและดำเนินคดีทางอาญากับผู้กระทำความผิดกฎหมาย จำนวน 26 คน 6) ตรวจสอบควบคุมบริษัทจัดหางานในประเทศ/ต่างประเทศ โดยเจ้าหน้าที่ดำเนินการตรวจสอบสถานประกอบกิจการ ประวัติพฤติการณ์ตามคำร้องทุกข์/ร้องเรียน รวมทั้งการเรียกรับค่าบริการและค่าใช้จ่ายของสำนักงานจัดหางาน/บริษัทจัดหางานทั้งในประเทศและต่างประเทศ เพื่อให้ปฏิบัติหน้าที่ให้ถูกต้องตามพระราชบัญญัติจัดหางานและคุ้มครองคนหางาน พ.ศ. 2528 และระเบียบที่เกี่ยวข้อง มีสำนักงานจัดหางาน/บริษัทจัดหางานได้รับการตรวจสอบ จำนวน 48 ราย 7) พิจารณาคำขอเกี่ยวกับการขออนุญาตจัดหางานให้คนหางานทำงานในประเทศ เพื่อให้บริการแก่ประชาชนที่ต้องการดำเนินธุรกิจด้านการจัดหางานให้คนหางานทำงานในประเทศ ตลอดจนกำกับดูแลการปฏิบัติให้ถูกต้องตามพระราชบัญญัติจัดหางานและคุ้มครองคนหางาน พ.ศ. 2528 ทั้งนี้ ได้ดำเนินการพิจารณาคำขอที่เกี่ยวข้องกับการขออนุญาตต่าง ๆ จำนวน 203 ราย |  | กรมการจัดหางาน |
|  |  | **ยุทธศาสตร์**การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม |  |  |  กระทรวงแรงงานได้ดำเนินการเพื่อป้องกันและแก้ไขปัญหาการค้ามนุษย์ด้านแรงงานและการใช้แรงงานเด็กในรูปแบบที่เลวร้าย โดยส่งเสริม พัฒนา และกำกับดูแลให้แรงงานที่เป็นกลุ่มเสี่ยงได้รับการคุ้มครองตามกฎหมาย มีผลการดำเนินงาน ดังนี้ 1) ตรวจคุ้มครองแรงงาน แรงงานเด็ก แรงงานบังคับในกิจการกลุ่มเสี่ยง(ประมงทะเลและเกี่ยวเนื่อง หรือในเรือประมงทะเล กิจการผลิตสินค้ากุ้ง อ้อยเครื่องนุ่งห่ม และปลา รวมถึงห่วงโซ่การผลิต) โดยการเสริมสร้างความรู้ ความเข้าใจ และประชาสัมพันธ์การต่อต้านการค้ามนุษย์ด้านแรงงานและการใช้แรงงานเด็กในรูปแบบที่เลวร้าย แก่นายจ้างและลูกจ้างกลุ่มเป้าหมาย ทั้งนี้ได้ประชาสัมพันธ์ให้ความรู้แก่นายจ้างและลูกจ้าง ในสถานประกอบกิจการจำนวน 24 แห่ง มีลูกจ้าง จำนวน 2,116 คน 2) ประชุมชี้แจงนายจ้าง ลูกจ้างในสถานประกอบกิจการประมงทะเลและเกี่ยวเนื่อง โดยดำเนินการในจังหวัดที่มีการตั้งศูนย์ประสานคุ้มครองแรงงานประมงทะเลจังหวัด 7 จังหวัด (จังหวัดตราด ระยอง สมุทรสาคร ชุมพร ระนอง สงขลา และสตูล) เพื่อให้นายจ้างและลูกจ้างในกิจการประมงทะเลและที่เกี่ยวเนื่อง มีความรู้ ความเข้าใจในการคุ้มครองแรงงาน สิทธิแรงงาน นายจ้างสามารถปฏิบัติต่อลูกจ้างได้อย่างเหมาะสมตามกฎหมายแรงงาน ทั้งยังเป็นการป้องกันปัญหาการค้ามนุษย์ด้านแรงงานอีกด้วย ทั้งนี้ มีการจัดประชุมแล้ว จำนวน 1 ครั้ง มีนายจ้างและลูกจ้างเข้าร่วมประชุม จำนวน 40 คน |  | กรมสวัสดิการและคุ้มครองแรงงาน |
|  |  | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการบริหารจัดการแรงงานต่างด่างด้าว 3 สัญชาติ (เมียนมา ลาว และกัมพูชา) มีผลการดำเนินงาน ดังนี้ 1) การให้บริการจดทะเบียนแรงงานต่างด้าว ณ ศูนย์บริการจดทะเบียนแรงงานต่างด้าว (One Stop Service : OSS) ทั่วประเทศ ผลการดำเนินงาน ณ วันที่ 4 พฤศจิกายน 2557 มีแรงงานต่างด้าวและผู้ติดตามมาจดทะเบียนทั้งสิ้น 1,578,584 คน จากนายจ้าง จำนวน 308,290 ราย จำแนกตามสัญชาติแรงงานต่างด้าวได้ดังนี้

|  |  |  |
| --- | --- | --- |
| **สัญชาติ** | **จำนวนแรงงานต่างด้าว****(คน)** | **จำนวนผู้ติดตาม****(คน)** |
| เมียนมา | 598,286 | 40,254 |
| กัมพูชา | 678,776 | 41,406 |
| ลาว | 210,814 | 9,048 |
| **รวม** | **1,487,876** | **90,708** |

 2) โครงการจัดทำทะเบียนคนต่างด้าวที่ยื่นขอใบอนุญาตทำงาน ได้ดำเนินการเพื่อให้การพิจารณาอนุญาตและจัดทำทะเบียนคนต่างด้าวที่เข้ามาทำงานในประเทศเป็นไปตามระเบียบ ข้อบังคับ กฎเกณฑ์ที่กำหนด สอดคล้องกับนโยบายของรัฐและความต้องการของภาคเอกชนในการจ้างแรงงานต่างด้าวเข้ามาทำงาน โดยไม่ให้กระทบต่อความมั่นคง เศรษฐกิจ สังคม และสาธารณสุข ทั้งนี้ มีคนต่างด้าวที่ได้รับการพิจารณาคำขอแล้ว 68,426 คน3) โครงการตรวจสอบการทำงานของคนต่างด้าวและสถานประกอบกิจการ ได้ดำเนินการเพื่อควบคุมและตรวจสอบการทำงานของคนต่างด้าวที่ทำงานอยู่กับนายจ้างและสถานประกอบกิจการให้ปฏิบัติให้ถูกต้องตามพระราชบัญญัติการทำงานของคนต่างด้าว พ.ศ. 2551 และป้องกันการลักลอบทำงานของคนต่างด้าว รวมถึงป้องกันปัญหาการค้ามนุษย์ด้านแรงงาน ทั้งนี้ ได้เข้าตรวจสอบการทำงานของคนต่างด้าว จำนวน 12,953 คน และตรวจสอบนายจ้าง/สถานประกอบกิจการ จำนวน 3,078 แห่ง |  | กรมการจัดหางาน |
| 4. | 5.การยกระดับคุณภาพการบริการด้านสาธารณสุขและสุขภาพของประชาชน5.1 วางรากฐานให้ระบบประกันสุขภาพครอบคลุมประชากรในทุกภาคส่วนอย่างมีคุณภาพ | **ยุทธศาสตร์**การสร้างความเป็นธรรมในสังคม |  |  | กระทรวงแรงงานได้ดำเนินการพัฒนาระบบประกันสุขภาพ โดยการจัดบริการการรักษาพยาบาลที่มีคุณภาพและได้มาตรฐานสำหรับผู้ประกันตน ให้ผู้ประกันตนได้มีหลักประกันและความคุ้มครองด้านการบริการทางการแพทย์ภายใต้กฎหมายประกันสังคม ทั้งนี้ ผู้ประกันตนที่มีสิทธิได้รับบริการทางการแพทย์ จำนวน 11,444,137 ราย |  | สำนักงานประกันสังคม |
| 5. | 7. การส่งเสริมบทบาทและการใช้โอกาสในประชาคมอาเซียน7.3 พัฒนาแรงงานของภาคอุตสาหกรรมเพื่อรองรับการเข้าสู่ประชาคมอาเซียน ทั้งแรงงานวิชาชีพ แรงงานมีทักษะ และแรงงานไม่มีทักษะ | **ยุทธศาสตร์** การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม |  |  | กระทรวงแรงงานได้ดำเนินการเพื่อเพิ่มประสิทธิภาพของแรงงานรองรับประชาคมอาเซียน โดยดำเนินโครงการ/กิจกรรมดังนี้ 1) พัฒนาขีดความสามารถด้านภาษาให้แก่แรงงานไทยเพื่อรองรับประชาคมอาเซียน โดยการฝึกอบรมเพื่อพัฒนาทักษะด้านภาษาอังกฤษให้แรงงานไทยมีความสามารถในการสื่อสาร เพิ่มขีดความสามารถในการแข่งขันในภาคการผลิต ธุรกิจ และบริการ ในกลุ่มประเทศอาเซียน รวมถึงเป็นการเตรียมความพร้อมด้านภาษาให้แก่แรงงานไทยรองรับการเคลื่อนย้ายเสรี รองรับการลงทุนในประเทศ ตลอดจนรองรับการขยายความร่วมมือของประเทศอาเซียน สู่อาเซียน + 3 (จีน ญี่ปุ่น และเกาหลีใต้) และ อาเซียน + 6 (จีน ญี่ปุ่น เกาหลีใต้ อินเดีย ออสเตรเลีย และนิวซีแลนด์) มีผู้เข้าร่วมการฝึกอบรม จำนวน 96 คน 2) การพัฒนาฝีมือแรงงานส่งเสริมศักยภาพอุตสาหกรรมยานยนต์และชิ้นส่วน โดยการเชิญชวนให้แรงงาน สถาบัน และสถานประกอบกิจการที่สนใจเข้าร่วมฝึกอบรมบุคลากร เพื่อยกระดับฝีมือแรงงานในสาขาที่เกี่ยวข้องกับยานยนต์และชิ้นส่วนให้มีทักษะฝีมือสูงขึ้นรองรับความต้องการของสถานประกอบกิจการที่เกี่ยวข้องกับอุตสาหกรรมยานยนต์ชิ้นส่วนอะไหล่ยานยนต์ มีผู้เข้ารับการฝึกอบรม จำนวน 51 คน 3) พัฒนาศักยภาพแรงงานไทยเพื่อส่งเสริมความสามารถของภาคบริการและการท่องเที่ยวรายได้และการแข่งขัน โดยการฝึกอบรมพัฒนาฝีมือแรงงานในกิจการท่องเที่ยวและบริการ ให้แรงงานในกิจการและแรงงานนอกระบบให้มีความรู้ มีทักษะในการให้บริการ รวมถึงมีทัศนคติในการให้บริการที่ดี มีผู้เข้ารับการฝึกอบรม จำนวน 42 คน 4) เพิ่มศักยภาพแรงงานไทยขับเคลื่อนการแข่งขันของภาคอุตสาหกรรมในการเข้าสู่ประชาคมอาเซียน ได้ดำเนินการพัฒนาศักยภาพฝีมือแรงงานในสถานประกอบกิจการในสาขาอาชีพที่ประเทศไทยมีศักยภาพและมีความได้เปรียบในการแข่งขันกับประเทศในภูมิภาคอาเซียนและนานาประเทศรวมถึงสอดคล้องกับความต้องการของสถานประกอบกิจการเพื่อการขับเคลื่อนระบบเศรษฐกิจภายในประเทศ ตลอดจนเป็นการบรรเทาภาวะขาดแคลนแรงงานของประเทศได้ในระดับหนึ่ง มีผู้เข้าร่วมฝึกอบรม จำนวน 94 คน 5) พัฒนาฝีมือแรงงานรองรับการพัฒนาโครงสร้างพื้นฐาน คมนาคม และการขนส่ง โดยการจัดฝึกอบรมให้แก่แรงงานในสถานประกอบกิจการ/ภาคธุรกิจ รองรับการพัฒนาโครงสร้างพื้นฐาน การคมนาคม และการทำงานในระบบ โลจิสติกส์ของประเทศ โดยเน้นจัดฝึกอบรมในสาขาก่อสร้างและสาขาที่เกี่ยวข้องกับระบบโลจิสติกส์ให้แก่แรงงานใหม่ แรงงานในสถานประกอบกิจการ แรงงานทั่วไป และแรงงานนอกระบบ ที่ประสงค์จะทำงานที่เกี่ยวกับโครงสร้างพื้นฐานและระบบโลจิสติกส์ เพื่อให้ได้แรงงานที่มีศักยภาพสอดคล้องกับความต้องการของตลาดแรงงาน ช่วยลดปัญหาขาดแคลนแรงงาน มีผู้เข้ารับการฝึกอบรม จำนวน 37 คน 6) ฝึกอบรมฝีมือแรงงานรองรับการพัฒนาพื้นที่เศรษฐกิจชายแดน โดยเน้นการพัฒนาแรงงานในระบบการจ้างงานที่อยู่ในพื้นที่จังหวัดตามแนวตะเข็บชายแดน จังหวัดที่ติดทะเลเชื่อมโยงกับประเทศเพื่อนบ้าน และจังหวัดตามเส้นทางเชื่อมโยงระหว่างประเทศตามข้อตกลงให้มีฝีมือช่วยเพิ่มขีดความสามารถสถานประกอบกิจการในการแข่งขันทางเศรษฐกิจ การผลิต และการค้า ทั้งยังเป็นการชะลอการอพยพแรงงานจากพื้นที่จังหวัดตามแนวตะเข็บชายแดนเข้าสู่เมืองเพื่อหางานทำ มีผู้เข้าร่วมอบรม จำนวน 133 คน |  | กรมพัฒนาฝีมือแรงงาน |
|  |  | **ยุทธศาสตร์** การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม |  |  |  กระทรวงแรงงานได้ดำเนินการส่งเสริมการบริหารจัดการด้านแรงงานอย่างเป็นมาตรฐานรองรับการเคลื่อนย้ายแรงงานเสรีอาเซียน มีผลการดำเนินงาน ดังนี้ 1) การอบรมให้ความรู้เกี่ยวกับสิทธิตามกฎหมายคุ้มครองแรงงานแก่แรงงานโยกย้ายถิ่นฐานเพื่อรองรับการเข้าสู่ประชาคมอาเซียน โดยการอบรมให้ความรู้ เกี่ยวกับสิทธิหน้าที่ตามกฎหมายคุ้มครองแรงงาน ระเบียบ วินัย ข้อบังคับในการทำงาน ความรู้เกี่ยวกับประชาคมอาเซียน การอยู่ร่วมกัน การมีส่วนร่วมในสังคม และขนบธรรมเนียมประเพณีของไทย ให้แก่แรงงานโยกย้ายถิ่นฐาน ซึ่งหมายถึง แรงงานไทยที่ย้ายถิ่นฐานข้ามจังหวัด แรงงานต่างด้าว 3 สัญชาติ (เมียนมา ลาว และกัมพูชา) รวมถึง แรงงานสัญชาติอื่นที่เดินทางมาทำงานในประเทศไทย ทั้งนี้มีกลุ่มเป้าหมายเข้าร่วมอบรม จำนวน 60 คน 2) โครงการเสริมสร้างวินัยการทำงานในภาคอุตสาหกรรม ได้ดำเนินการอบรมลูกจ้างในสถานประกอบกิจการให้มีความรู้เกี่ยวกับสภาพการจ้าง สภาพการทำงานในสถานประกอบกิจการ และสามารถปรับเปลี่ยนพฤติกรรมการทำงานร่วมกับผู้อื่นได้ ลูกจ้างมีความตระหนักถึงคุณค่าในหน้าที่และมีความรับผิดชอบในการทำงาน ทั้งนี้ มีลูกจ้างที่เข้ารับการอบรมแล้ว จำนวน 50 คน |  | กรมสวัสดิการและคุ้มครองแรงงาน |
| 6. | 10.การส่งเสริมการบริหารราชการแผ่นดินฯ**ข้อสั่งการ นรม.** 1) ให้ทุกส่วนราชการเร่งดำเนินโครงการที่มีประโยชน์ต่อประชาชนอย่างทั่วถึงให้เกิดเป็นรูปธรรมโดยเร็วเพื่อมอบเป็นของขวัญปีใหม่แก่ประชาชน เช่น การจัดหารถเมล์ NGV ใหม่ โรงงานกำจัดขยะ เป็นต้น (7 ต.ค. 57) |  |  |  |  **จัดตั้งศูนย์ Smart Job Center ให้บริการประชาชนแบบครบวงจร** โดยกระทรวงแรงงานเตรียมการพัฒนาอาคารในกระทรวงแรงงานให้เป็นศูนย์ Smart Job Center เพื่อให้บริการประชาชนแบบครบวงจรด้านแรงงาน อีกทั้งยังเป็นศูนย์ที่เปิดให้เยาวชนเข้ามาศึกษาหาความรู้ในเรื่องงานได้ โดยคาดว่าจะสามารถเปิดทำการได้บางส่วนในช่วงก่อนสิ้นปี พ.ศ. 2557 เพื่อมอบเป็นของขวัญปีใหม่ให้แก่ประชาชน |  | ทุกหน่วยงานในสังกัดกระทรวงแรงงาน |
|  |  2) ให้ทุกส่วนราชการพิจารณาเรื่องสำคัญ ที่ต้องดำเนินการและจัดทำแผนปฏิบัติการ 3 เดือน 6 เดือน 9 เดือน และ 1 ปี กำหนดผลสัมฤทธิ์และระยะเวลาเพื่อให้มีความชัดเจนและสามารถติดตามและประเมินผลการดำเนินการได้ แล้วส่งให้ นรม. ภายใน 15 ต.ค. 57 (7 ต.ค. 57) 3) ตามมติ คสช. และ ครม. 7 ต.ค. 57 ให้ทุกส่วนราชการพิจารณาเรื่องสำคัญที่ต้องดำเนินการและจัดทำแผนปฏิบัติการระยะ 3 เดือน 6 เดือน 9 เดือน และ 1 ปี ให้ชัดเจน พร้อมทั้งกำหนดผลสัมฤทธิ์และระยะเวลา ส่งให้ สศช. เสนอ ครม. ในวันที่ 28 ต.ค. 57 (14 ต.ค. 57) |  |  |  |  กระทรวงแรงงานได้จัดทำแผนปฏิบัติการระยะ 3 เดือน 6 เดือน 9 เดือน และ 1 ปี กระทรวงแรงงาน ส่งให้สำนักงานคณะกรรมการพัฒนาการเศรษฐกิจและสังคมแห่งชาติแล้ว ตามหนังสือกระทรวงแรงงาน ด่วนที่สุด ที่ รง 0204.1/ 14370 ลงวันที่ 28 ตุลาคม 2557 |  | สำนักงานปลัดกระทรวงแรงงาน |
|  |  4) ให้ทุกส่วนราชการจัดเตรียมข้อมูลในความรับผิดชอบเพื่อชี้แจงประชาชนผ่านรายการเดินหน้าประเทศไทย เพื่อสร้างความเข้าใจที่ถูกต้อง (7 ต.ค. 57) |  |  |  |  นายนคร ศิลปอาชา ปลัดกระทรวงแรงงาน ได้ให้สัมภาษณ์รายการ “เดินหน้าประเทศไทย” ในประเด็นการจดทะเบียนแรงงานต่างด้าว 3 สัญชาติ ได้แก่ เมียนมา ลาว และกัมพูชา ณ ศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) และการหลอกลวงแรงงานไทยไปทำงานต่างประเทศ ออกอากาศเมื่อวันอังคารที่ 21 ตุลาคม 2557 เวลา 18.00 น. – 18.15 น. |  | กรมการจัดหางาน |

สำนักงานปลัดกระทรวงแรงงาน

สำนักนโยบายและยุทธศาสตร์

กลุ่มงานวิเคราะห์และประเมินผล

5 พฤศจิกายน 2557